Knieë | Health24
Posted by: Helena | 2011/11/17
My probleem kom sowat 2 maande aan. My linkerkantste knie is binne in seer. Maar dit pyn nie aanhoudend nie. Ek is meestal bewus daarvan soggens wanneer ek opstaan. En nou begin my regterkantste ene ook ietwat.
Ek gym 4 aande ''n week, by Curves, wat bietjie cardio en muscle toning oefeninge is. Na oefen, moet ons strek. Wanneer ek my linker been strek, voel dit nie asof die pyn ''n spier kan wees nie. Ek drink saans 1 x Norflex en smeer die knie in met Panamor gel. (ek doen dit nou alreeds vir die hele maand) My knie raak nie beter nie, en ook nie erger nie, maar die feit dat dit al so lank aangaan kommer my.
Wie moet ek gaan sien? Ek het nou al my GP oorweeg, asook Fisio, maar soos ek sê ek dink nie dis ''n spier nie.
Ek moet net ook sê , ek sit kruisbeen en kruip op my kniee rond, sonder pyn. Maar sodra ek my bene reguit maak na ''n lang tydjie se kruis been sit, is dit veral seer.
Dit is moontlik dat daar inflammasie in jou knie gewrigte teenwoordig is. Die oorsaak van inflammasie kan as gevolg van 'n ou besering of as gevolg van 'n inflammatoriese proses wees, soos byvoorbeeld artritis. Dit is dus baie belangrik om 'n ortopeet vir 'n ondersoek, bloedtoetse en x-strale te konsulteer.